Mad Woman

"Mad Woman" (בעברית: "אישה משוגעת") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וארון דסנר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. עם יציאתו, "Mad Woman" זכה לביקורות חיוביות מטעם מבקרי המוזיקה, תוך שנאמר עליו כי הוא מדבר על "סיפורה של אישה אלמנה ונקמנית". כמו כן, נכתב עליו כי הוא "עוסק בבירור במיזוגיניה". השיר הופיע במקום ה-16 במצעד שירי הספוטיפיי העולמי וצבר למעלה מ-3.902 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 15.7 מיליון השמעות. טיילור סוויפט הוציאה בהפתעה את אלבום האולפן השמיני שלה, Folklore, ב-24 ביולי 2020, בהוצאת ריפבליק רקורדס. המבקרים תיארו את Folklore כאלבום אינדי פולק, רוק אלטרנטיבי, אלקטרו-פולק וצ'אמבר פופ. כמו כן, סגנונו תואר כמשלב אלמנטים של אינדי רוק, מוזיקה אלקטרונית, דרים פופ וקאנטרי. באלבום אין שירי פופ קלאסיים, וכריס וילמן מווראייטי ציין אותו בשל כך כיצירה שבה נוטשת סוויפט את המיינסטרים, ש"אפיין את שאר אלבומיה ושיריה". ארון דסנר הפיק עשר רצועות מתוך האלבום, כולל "Mad Woman". בדומה לרוב הרצועות שהפיק עבור Folklore,‏ "Mad Woman" נוצר באמצעות שימוש בפסנתר, בצורה שתוארה כ"מלודית ורגשית". סוויפט תיארה את השימוש בפסנתר כדבר ה"מבשר רעות". במסגרתו נעשה שימוש בכלי נגינה נוספים כמו כינור, ויולה, גיטרה חשמלית, גיטרה אקוסטית, סינתיסייזר, תופים, בס וצ'לו. בריאיון לאנטרטיינמנט ויקלי בדצמבר 2020, סוויפט רמזה שהשיר נוצר בהשראת האירועים שבאו בעקבות מחלוקת המאסטרס שלה, במסגרתה הסתבכה בסכסוך מתוקשר עם איש העסקים סקוטר בראון, שרכש את קטלוג המוזיקה שלה. בסרט התיעודי Folklore: The Long Pond Studio Sessions, היא דיברה עם דסנר על "Mad Woman" והצהירה כי: "... חשבתי שהאלמנט מעורר הזעם ביותר של להיות אישה הוא גזלייטינג. היו מקרים כאלה בעת הזו עם מישהו שקשור לחיים שלי. מדובר באדם שניסה לגרום לי להרגיש שאני אשמה בדברים מסוימים. אני מרגישה שאין לי שום זכות להגיב, או שמא אני משוגעת וכועסת. איך אני אמורה להגיד 'למה זה מרגיש כל כך רע?'". "Mad Woman" מאופיין בפסנתר דומיננטי, אותו האנה מלריאה מ-NME השוותה לאלבום I Am Easy to Find של דה נשיונל, משנת 2019. המבקרים פירשו את מילות השיר כביקורת של סוויפט על סקסיזם, והתמודדות עם הטאבו החברתי הנוגע לכעס הנשי. היא מתייחסת לסטנדרטים מגדריים כפולים בשורות כמו, "אתה דחפת את הדוב הזה עד שהטפרים יצאו / ואתה מוצא משהו לעטוף את הלולאה שלך". המילים "וגם נשים אוהבות לצוד מכשפות" מתייחסות לדימויים של ציד מכשפות. מבקרים שונים פירשו את החלק הזה כתגובה של סוויפט כנגד תגובות של נשים שהביעו כלפיה ביקורת בעקבות מחלוקת המאסטרס שלה. בקוסמופוליטן נערכה הקבלה בין הנרטיב של השיר לבין דמותה של דאינריז טארגאריין מסדרת הטלוויזיה "משחקי הכס", בה טארגאריין נחשבת לדמות נשית בעלת כוח רב ש"משתגעת" לכאורה (כשם השיר) בנוגע לכס המלוכה וזאת, בנוסף לכך שיש לה דמות נשית אחרת כאויבת הגדולה ביותר שלה. באנטרטיינמנט ויקלי נכתב שהשיר משקף את התפיסה החברתית של הכעס הנשי: "אם אישה רגשנית או כועסת, היא מתויגת כ"משוגעת", במיוחד דרך המילים "ואין כמו אישה משוגעת / איזו בושה היא השתגעה / אף אחד לא אוהב אישה משוגעת / גרמת לה לכך". במגזין השוו גם את המסר של "Mad Woman" לזה של "The Man", הסינגל הרביעי של סוויפט מתוך אלבומה Lover משנת 2019: "שני השירים מתמודדים עם דרכי ההגדרה של נשים, אך בעת שב-"The Man" היא מתלוננת על דברים רבים, ב-"Mad Woman" היא ספציפית יותר. איפה ש-"The Man" חצוף, "Mad Woman" חשוך, ציני וכועס. בבית השני של "Happiness" מ-Evermore, סוויפט שרה את שתי השורות "תגיד לי, מתי החיוך המנצח שלך; התחיל להיראות כמו גיחוך?" והדבר מתאר את התודעה האופפת את סוויפט. היא מתחילה להבין ש"החיוך המנצח" של בן הזוג שלה הפך ל"גיחוך" והדבר מצביע על מצב שלילי במערכת היחסים שלהם. היא ממשיכה ושרה "מתי כל השיעורים שלנו התחילו להיראות כמו כלי נשק; המצביעים על הכאב העמוק ביותר שלי?". שתי השורות האלה דומות בחלקן לשורות "אתה, עם המילים שלך כמו סכינים; וחרבות וכלי נשק שאתה משתמש נגדי" מהשיר "Mean", הלקוח מ-Speak Now. אף על פי שהמצבים בכל שיר שונים, בשניהם האדם האחר עליו סוויפט מדברת משתמש במילותיו כדי לאתר את חוסר הביטחון והחולשה שלה. בשיר הזה, היא חשה כי בן זוגה לשעבר מפנה האשמות שונות כלפיה לשווא. שלוש השורות "אני מקווה שהיא תהיה טיפשה ויפה; [בתור] מי שתופסת את מקומי לידך; לא, לא התכוונתי לזה", מדברות על ההבנה שבן זוגה לשעבר, הוא לא כל עולמה לכאורה. סוויפט מתמודדת עם המצב באמצעות התגוננות וזלזול בבת זוגו הבאה של בן זוגה לשעבר. צמד המילים "טיפשה ויפה" נטבע לראשונה ברומן "גטסבי הגדול" משנת 1925. בהקשר, הדמות דייזי ביוקנן, שמכירה בטעויות שהיא עשתה בחייה, מקווה שבתה תגדל להיות "טיפשה – זה הדבר הטוב ביותר שילדה יכולה להיות בעולם הזה, טיפשה קטנה ויפה". לטענתה, כל עוד היא שומרת על הכריזמה והזוהר שלה, שום דבר אחר לא צריך להיות חשוב בחברה שלה. הפגנת תסכול רגעית זו, תוארה ככזו המדגימה את הצמיחה שחוותה סוויפט לאורך הקריירה שלה. שירים כמו "Better than Revenge" משנת 2010, מציגים הערות מזלזלות על בנות הזוג החדשות של בני הזוג לשעבר של סוויפט. עם זאת, השיר "Mad Woman" משנת 2020 מסתייג מהזלזול הזה ובמקום זאת דן ברעיון שנשים המסתכסכות זו עם זו רק מסייעות לפטריארכיה. סוויפט מתייחסת לאותו הרומן גם בשורה "מרגישה כל כך גטסבי במשך כל השנה ההיא" הלקוחה מתוך שירה "This Is Why We Can't Have Nice Things", שנכלל באלבום האולפן השישי שלה, Reputation. אלכסנדרה לאנג מ-Dallas Observer החמיאה לסוויפט על כך ששרה על נושאים חברתיים ב-"Mad Woman", וכתבה: "הניגודיות של המנגינה העדינה יותר עם הטקסטים הנוקבים ממחישה את הקו הדק שנשים צפויות לפעול על פי רגשותיהן. אולי סוויפט התבגרה, אך היא מראה את יכולתה להשתמש במוזיקה שלה כדי לבקר סוגיות חברתיות מערכתיות – ולא רק בן זוג לשעבר". השיר זכה לביקורות חיוביות רבות מטעם מבקרים המוזיקה, אך הוגדר כ"שיר חלש יותר" בסך הכול, בהשוואה לשירים אחרים ב-Folklore. אריק מייסון מ-Slant Magazine הרגיש ש-"Mad Woman" טוב מבחינת המסר שלו, אך הדגיש שהוא לא מתוחכם בהשוואה לשאר השירים באלבום. ברולינג סטון "Mad Woman" דורג במקום ה-90 ברשימת "כל 206 השירים של טיילור סוויפט, לפי דירוג". ברשימת "167 השירים הטובים ביותר של טיילור סוויפט, לפי דירוג" שפורסמה על ידי BuzzFeed הוא דורג במקום ה-132, בעוד שברשימת "השירים הטובים ביותר של טיילור סוויפט, לפי דירוג" שפורסמה על ידי NME דורג במקום ה-58. ברשימה דומה שפורסמה על ידי Vulture דורג השיר במקום ה-74. עם הפצתו של Folklore, הופיע "Mad Woman" במקום ה-12 במצעד הספוטיפיי האמריקאי, עם 2.245 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. כתוצאה מכך, הוא דורג במקום ה-47 במצעד הבילבורד הוט 100 והפך לאחת מהרצועות היחידות של אמנית בשנת 2020 שהצליחו לעשות זאת. ברולינג סטון טופ 100 דורג במקום ה-17. הוא דורג במקום ה-27 במצעד שירי הסטרימינג, תוך שבמצעדים האלטרנטיביים דורג במקום העשירי במצעד השירים האלטרנטיביים, העשירי במצעד שירי הרוק & האלטרנטיביים, התשיעי במצעד השירים האלטרנטיביים הדיגיטליים, והתשיעי במצעד השירים האלטרנטיביים (סטרימינג). במצעד שירי הרוק & האלטרנטיביים שהה השיר במשך שנים עשר שבועות, מה שהפך אותו לאחד מהשירים היחידים בהיסטוריה שעשו זאת מבלי לצאת כסינגל שיווקי או כסינגל. מחוץ לארצות הברית, זכה "Mad Woman" להצלחה גם כן, כאשר דורג במקום ה-25 במצעד הסינגלים האוסטרלי. במצעד הסינגלים של סינגפור, דורג במקום ה-25, תוך ש-14 שירים נוספים מ-Folklore (פרט ל-"Peace" ו-"Hoax") דורגו במצעד גם כן. בממלכה המאוחדת זכה להצלחה נאה, כאשר דורג במקום ה-50 במצעד שירי הסטרימינג. בקנדה, זכה להצלחה רבה גם כן, כאשר הצליח להגיע למקום ה-38 בקנדה הוט 100, המצעד המייצג את המדינה. בשבוע בכורתו, הצליח להגיע למקום ה-162 במצעד הסינגלים של פורטוגל. בסמוך לצאתו, עלה לרשת הזרמת המדיה ספוטיפיי והצליח לצבור שם למעלה מ-65 מיליון השמעות. במצעדי סוף השנה של בילבורד זכה השיר להצלחה חסרת תקדים, כאשר הפך לאחד מהשירים היחידים בהיסטוריה שדורגו בהם מבלי לצאת כסינגל שיווקי או כסינגל. במצעד שירי הרוק & האלטרנטיביים השנתי דורג במקום ה-46. סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Mad Woman" בוצע באצטדיון ריימונד ג'יימס בטמפה, פלורידה, ב-15 באפריל 2023. סוויפט הציגה את השיר על ידי הזמנת ארון דסנר, איתו היא שיתפה פעולה, לבמה. הם ביצעו את השיר ביחד, כשסוויפט הביעה את הערצתה לשיר כדרך לבטא את עצמה ואת רגשותיה. הקרדיטים לקוחים מאתר טיידל. מידע על היצירה "Mad Woman" באתר מיוזיק בריינז מידע על הסינגל "Mad Woman" באתר מיוזיק בריינז סרטון השיר "Mad Woman" באתר יוטיוב folklore, נבדק ב-2020-07-30 Richard LeBeau, taylor swift’s “folklore”: track-by-track review, Medium, ‏2020-08-18 (באנגלית) Spotify Charts, www.spotifycharts.com Lucky No.7: Taylor Swift nabs 7th No.1 album with 'folklore', AP NEWS, ‏2020-08-03 Taylor Swift's eighth album 'Folklore' – the NME review, NME Music News, Reviews, Videos, Galleries, Tickets and Blogs | NME.COM, ‏2020-07-24 (באנגלית) Giselle Au-Nhien Nguyen, Taylor Swift's new album is a fever dream you won't want to wake up from, The Sydney Morning Herald, ‏2020-07-24 (באנגלית) Chris Willman, Chris Willman, Taylor Swift’s ‘Folklore’: Album Review, Variety, ‏2020-07-24 (באנגלית) Taylor Swift – Folklore (2020, In The Trees Edition, CD) (באנגלית), נבדק ב-2021-03-31 Jon Blistein, Jon Blistein, How Aaron Dessner and Taylor Swift Stripped Down Her Sound on 'Folklore', Rolling Stone, ‏2020-07-24 (באנגלית אמריקאית) Liam Hess, 5 Things We Learned Watching Taylor Swift’s Surprise New “Folklore” Documentary, Vogue (באנגלית אמריקאית) Taylor Swift is one of EW's 2020 Entertainers of the Year | EW.com, web.archive.org, ‏2021-03-12 On folklore: the long pond sessions, Taylor Swift wants us to stop reading between the lines, inews.co.uk, ‏2020-11-26 (באנגלית) Taylor Swift's Folklore is a dazzling, timeless surprise album, her most sophisticated yet, inews.co.uk, ‏2020-07-24 (באנגלית) Josh Smith, Has Taylor Swift just dropped the perfect album? YES and it’s an incredible feminist masterpiece without you even realising it, Glamour UK (באנגלית בריטית) Let's Break Down Taylor Swift's Tender New Album Folklore, Time Taylor Swift's Hidden Meanings in "Mad Woman" Lyrics on Folklore, web.archive.org, ‏2021-03-21 Taylor Swift’s ‘Mad Woman’ Is About Daenerys Targaryen, 'Game of Thrones', web.archive.org, ‏2020-12-27 Taylor Swift's Mad Woman picks up where The Man left off | EW.com, web.archive.org, ‏2020-12-09 Taylor Swift – happiness (באנגלית), נבדק ב-2021-03-31 Taylor Swift – Mean (באנגלית), נבדק ב-2021-01-26 When did all our lessons start to look like weapons / Pointed at my deepest hurt?, Genius (באנגלית) I hope she'll be a beautiful fool / Who takes my spot next to you / No, I didn't mean that, Genius (באנגלית) The Great Gatsby, www.goodreads.com The Great Gatsby: Daisy Buchanan | Character Analysis | CliffsNotes, www.cliffsnotes.com Taylor Swift – This is Why We Can’t Have Nice Things (באנגלית), נבדק ב-2021-01-26 Alexandra Lang, The Songs from Taylor Swift’s folklore, Ranked, Dallas Observer, ‏2020-08-06 Lizzy Acker | The Oregonian/OregonLive, Tracks on Taylor Swift’s ‘folklore,’ ranked from best to slightly less best, oregonlive, ‏2020-08-07 (באנגלית) Facebook, Twitter, Show more sharing options, Facebook, Twitter, Taylor Swift's 'Folklore': All 16 songs, ranked, Los Angeles Times, ‏2020-07-26 (באנגלית אמריקאית) Eric Mason, Every Song on Taylor Swift’s Folklore Ranked (באנגלית אמריקאית) "Mad Woman" (2020), Rolling Stone Australia (ב־Australian English) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) The Hot 100 Chart, Billboard Rolling Stone, Rolling Stone (באנגלית אמריקאית) Streaming Songs Chart, Billboard Hot Alternative Songs Chart, Billboard Hot Rock & Alternative Songs Chart, Billboard Alternative Digital Song Sales Chart, Billboard Alternative Streaming Songs Chart, Billboard Taylor Swift "Mad Woman" Hot Rock & Alternative Songs, בילבורד, ‏20 בפברואר 2021 australian-charts.com - Taylor Swift - Mad Woman, australian-charts.com RIAS Top Charts – RIAS, web.archive.org, ‏2020-08-05 Taylor Swift | full Official Chart History | Official Charts Company, www.officialcharts.com Billboard Canadian Hot 100 Chart, Billboard portuguesecharts.com - Taylor Swift - Mad Woman, portuguesecharts.com Charts - Year End, Billboard Hot Rock & Alternative Songs - Year-End, Billboard Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Try the TIDAL Web Player, listen.tidal.com (באנגלית) Richard Trenholm, How to listen to Taylor Swift's surprise album, Folklore, CNET (באנגלית)